fi en fi fi fa fi et fi sv en fi fi nl fi fi fi lt fi fi fi fi it fi et hu fi fi fi fi fi fi fi id fi fi fi fi fi fi fi fi fi fi fi fi fi fi fi da fi fi et fi fi fi fi fi et fi fi fi fi et fi fi fi fi et fi fi fi fi et fi fi fi fi et fi fi fi fi et fi fi fi fi fi et fi fi fi fi et fi fi fi fi et fi fi fi fi fi et fi fi fi fi fi et fi fi fi fi ro fi fi fi fi fi fi fi fi fi fi fi fi en fi fi en fi fi fi fi fr en fi fi en fi fi fi fi fi fi fi fi fi ca fi fi fi fi fi fi fi en fi hu fi fi fi fi fi fi fi fi fi fi fi en
Compak-radalta varmuutta metsästykseen - Tapiolan Takamailla
skip to main | skip to sidebar
Kirjoittanut: Tapio , 4.7.13 Aiheet: Ampumaharrastus | Kommentit : 12
Compak Sporting, tai lyhyemmin vain Compak, on haulikkolaji, joka on suunniteltu erityisesti metsästysammunnan harjoitteluun. Compakia ammutaan yleensä tavallisella skeet- tai trap-radalla, mutta Compakin erikoisuutena savikiekonheittimiä on sijoitettu eri puolille rataa yhteensä kuusi tai seitsemän. Ampumapaikkoja Compakissa on viisi, joilta sitten ammutaan eri heittimistä lähteviä kiekkoja. Koska heittimiä on eri puolella rataa, saadaan eri ampumapaikoilta treenattua kohti tulevia, ylilentäviä ja eri tavoin sivuttain lentäviä kiekkoja. Siksi juuri Compak mallintaa varsin hyvin metsästyksen erilaisia ampumatilanteita. Tänä kesänä olen ampunut oikeastaan pelkästään Compakia.
Tänään mukaan lähti kaverini, jonka uuden kameran sarjakuvausominaisuuksia testailtiin ampumaradalla. Kiitos MH:lle kuvauksista!
Compak-radalla ampumapaikka on kuvan mukainen karsina, joka rajaa ampumasektorin. Ja kuvan tyylillä se itse ampuminenkin pitäisi tapahtua - kiekko tulee, laukaus kajahtaa ja sirpaleita syntyy. Käsittelin tätä kuvaa melko paljon ja suurensin särkyneen kiekon sirpaleita, jotta näkyisivät jotenkinkaan ruudulla.
Compak-radan takana on takaheitin, joka on reilun parikymmentä metriä korkea torni. Tornin nokasta lähetetään korkealta ja kovaa ylitse lentäviä kiekkoja. Nämä napsin tänä iltana kaikki.
Myös ns. kurppakiekko, eli edestä lähes suoraan ylös lähtevä kiekko särkyi tänään hyvin.
Mutta illan musta piste oli edestä pois lähtevä kiekko. Nämä liiteli horisonttiin ehjinä, kuten oheisessa kuvassakin kävi. Taisin saada vain kerran tämän kiekon rikki.
Compak on hieno treenimuoto, jossa piiput kuumenevat. Suosittelen lämpimästi kaikille metsästäjille tätä lajia!
Willy4. heinäkuuta 2013 klo 23.05
Näkeekö jostain suomen compact-radat, olisi mukava koittaa.
TapiolanTakamailla4. heinäkuuta 2013 klo 23.13
Eipä taida sellaista listausta olla. Vähän samaa teemaa käsiteltiin tuolla facebookissa juuri ja harmiteltiin, että kun mistään ei näe, missä ampumaratoja, mitä niillä radoilla voi ampua jne.
Mukava laji tuo tosiaan on :-)
Metsästäjä345. heinäkuuta 2013 klo 15.09
tätä en ole vielä kokeillut, mutta pakko päästä kokeilemaan! :)
Harri Heinonen6. heinäkuuta 2013 klo 14.47
Mäntsälässä ja sipoossa on ainakin. Mäntsälässä siis itse treenaan pääasiassa. Myös lahdessa on käsittääkseni compak.
TapiolanTakamailla7. heinäkuuta 2013 klo 17.15
Kiitos tiedosta. Aloin keräämään suomalaisia ampumaratoja Google Maps-karttaan. Kunhan saan siihen vähän pohjatietoja, sen voisi julkaista muidenkin nähtäväksi.
Aki Aaltonen9. heinäkuuta 2013 klo 19.13
Pori, Katinkurun rata, joka torstai (kesä), Compak -ammunnat http://satakunnanampujat.sporttisaitti.com/lajijaostot/sa-skeet-compakjaos-2013/
TapiolanTakamailla10. heinäkuuta 2013 klo 16.17
Siellä on oikein kahviokin! Mahtava juttu.
TapiolanTakamailla10. heinäkuuta 2013 klo 18.01
Nyt olisi Google Maps -karttapohja julkaistu
Jani M10. heinäkuuta 2013 klo 21.45
Hei, onko muilla kokemusta pärjääkö Compakissa Tikan normaali suppareilla?
TapiolanTakamailla10. heinäkuuta 2013 klo 22.49
Tikan supistajista en tiedä omakohtaisesti oikein mitään, mutta itselläni on tapana mennä vähintään puolisuppealla. Ampumaetäisyydet vaihtelevat rastilta toiselle aika tavalla, joten kovin avaralla supparilla ei saa "pöllyä" :-)
Tero Salmela25. helmikuuta 2014 klo 13.13
Oletko käyttänyt pelkästän Benellin omia supistajia vai onko löytynyt parempia?
Kiinnostaisi laittaa tuo Kick’s High Flyer tilaukseen ja testipenkkiin.
TapiolanTakamailla20. huhtikuuta 2014 klo 11.47
Hei ja kiitos kysymyksestä. Minulla on ollut blogissa jotain teknistä ongelmaa ja en ole saanut ilmoituksia vanhoihin viesteihin tulleista kommenteista. Pahoittelen viivettä.
Olen käyttänyt vain Benellin omia suppareita. Täytyy myöntää, että olen vähän laiska aseen "tuunauksessa". Testaan kyllä patruunani, mutta en ole testaillut ns. aftermarket supistajia lainkaan.
Kommentointi on vapaata. Roskaposti, selvästi laittomuuksiin yllyttävät viestit ja muu sopimaton materiaali poistetaan. Tämä blogi pidetään tarkoituksellisesti anonyymina. Jos tunnet minut jostain, älä käytä koirien tai henkilöiden nimiä, paikkakuntia tms. tunnistetietoja kommenteissasi.
Uudempi teksti Vanhempi viesti Etusivu
Tilaa: Lähetä kommentteja ( Atom )
Sepelkyyhkyn houkuttelumetsästyksen neljä peruselementtiä
Ensitutustuminen Scout Guard MG582-8M -riistakameraan
10 kotiläksyä ketun pillitykseen - "Näillä onnistut"
Ampumaharrastus erä14 hanhijahti jänisjahti kalastus kaurisjahti ketun pillittäminen klassikkosarja koiratarha kyyhkyjahti luonto metsäkanalintujahti muistoja noutaja: yleiset noutajan kouluttaminen oppaat peltokanalintujahti pienpetojahti riista-ateriat Riistakamerat riistan käsittely riistanhoito sorsajahti sorsapillit tapahtumat varisjahti varusteet ja välineet
Metsästysblogi, riistareseptit - Terveiset ravintoketjun huipulta
Toisinaan kaikki käy niin kovin helposti
EMMAt esittelyssä: Luontotyypit - Simo
Garmin Alpha 200i – uusi koiratutka
The End - Metsänneito 2010-2011
2020 uudet ideat löytyvät FB ryhmästä
Tuiskun ensimmäinen AVO-luokan vesityökoe
Sarvi - riistapolitiikan uutisblogi
Susiluvat,valitukset ja oikeussuoja: virtuaalinen vai perinteinen paikallisuus
Ohilaukauksia ja onnistumisia - Tuomo Turusen kuvablogi
MarkkuPykalainen - MarkkuPykalainen - Erastely
Näytä 5 Näytä kaikki
Copyright © 2014 Tapiolan Takamailla